Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 247

3. A vizsga értékelése A bábkészítés gyakorlati vizsga értékelésének általános szempontjai: – karakterábrázolás (színek, formák, arányok, eredetiség, anyagválasztás), – műfaji sajátosságok figyelembevétele, – arcelemek megjelenése esetén azok kifejező elhelyezése, 2006/62/II. szám – lényegkiemelés, tárgyalkotó képesség, – ötletesség, stilizáltság, – anyag- és eszközismeret, – használhatóság, – manuális és konstruáló képesség, – bábjátszói alapismeretek, – művészi hatás. A BESZÉD ÉS ÉNEK TANTÁRGY CÉLJA, FELADATA, SZAKMAI KÖVETELMÉNYEI A tantárgy célja hozzásegíteni a tanulókat beszédük oldottá, természetessé válásához és maradásához, az adottságaiknak és a képességeiknek megfelelően – dramatikus és színpadi munkájukban egyaránt – könnyen érthetővé és élvezhetővé fejlesztéséhez; olyan zenei képzést nyújtani, amely (az évek során) a tanulókat képessé teszi maradandó zenei értékek befogadására, reprodukálására, illetve a zenei megnyilvánulási formák újrafogalmazásával kreatív zenei tevékenységek folytatására. Követelmények a tantárgyi program elvégzése után Beszéd: A tanuló legyen képes – hallás alapján fölismerni a követendő és az elvetendő beszédpéldát, – a durva légzéstechnikai, hangadási és artikulációs hibákat felismerni mások és a saját beszédében. A tanuló ismerje – a lazító- és koncentrációs játékokat és gyakorlatokat, – a légző-, hang- és artikulációs játékokat, gyakorlatokat hangokkal, mechanikusan sorolható szavakkal, – a fejlesztő és kondicionáló beszédtechnikai játékokat, gyakorlatokat. Ének: A tanuló legyen képes – tisztán énekelni egyénileg és csoportosan, – rövidebb zenei részleteket hallás után visszaénekelni, – egyenletes lüktetés mellett kísérettel énekelni, – rövid zenei részletre mozgáskompozíciót rögtönözni, – kötött verses szövegre egyszerű, kis ambitusú dallamot létrehozni. A tanuló ismerje – a karácsonyi és húsvéti ünnepkör szokásdallamait. A BESZÉD ÉS ÉNEK TANTÁRGY VIZSGAKÖVETELMÉNYEI A MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes